CELEX: C2006/048/70
Language: el
Date: 2006-02-25 00:00:00
Title: Υπόθεση T-413/05: Προσφυγή της  18ης Νοεμβρίου 2005  — Sanchez Ferriz κατά Επιτροπής

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/36
            
         Προσφυγή της 18ης Νοεμβρίου 2005 — Sanchez Ferriz κατά Επιτροπής
   (Υπόθεση T-413/05)
   (2006/C 48/70)
   Γλώσσα διαδικασίας: η γαλλική
   Διάδικοι
   
      Προσφεύγων: Sanchez Ferriz Carlos (Βρυξέλλες, Βέλγιο) [Εκπρόσωπος: F. Frabetti, δικηγόρος]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την έκθεση εξελίξεως σταδιοδρομίας (ΕΕΣ) του προσφεύγοντος για το χρονικό διάστημα 1.7.2001 έως 31.12.2002,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής του, ο προσφεύγων επικαλείται, πρώτον, παράβαση του άρθρου 26 του Κανονισμού Υπηρεσιακής Καταστάσεως (ΚΥΚ), η οποία συνίσταται στο ότι το σώμα του εγγράφου της εκθέσεως βαθμολογίας δεν βρισκόταν στον ατομικό του φάκελο, αλλά ήταν αποθηκευμένο μόνο σε ηλεκτρονική μορφή, καθώς και ότι δεν υπήρχε καθόλου η πρώτη εκδοχή της εν λόγω εκθέσεως ούτε σε φυσική ούτε σε ηλεκτρονική μορφή.
   Ο προσφεύγων επικαλείται επίσης παράβαση του άρθρου 43 ΚΥΚ, παράβαση των γενικών διατάξεων εφαρμογής του άρθρου αυτού, καθώς και των Οδηγιών αξιολογήσεως και των ειδικών για τις προαγωγές 2001-2002 Οδηγιών, διότι η Επιτροπή υποχρεώνει τους αξιολογητές να μην αφίστανται από τον μέσο όρο της βαθμολογίας.
   Εν συνεχεία, ο προσφεύγων ισχυρίζεται ότι το σύστημα των μορίων αξιολογήσεως που έχει θεσπίσει η Επιτροπή επιτρέπει την όμοια αξιολόγηση υπαλλήλων που δεν έχουν την ίδια απόδοση, πράγμα που συνιστά παραβίαση της αρχής της ίσης μεταχειρίσεως.
   Τέλος, ο προσφεύγων επικαλείται παράβαση της απαγορεύσεως των αυθαιρεσιών και της υποχρεώσεως αιτιολογήσεως, κατάχρηση εξουσίας, παραβίαση της αρχής της δικαιολογημένης εμπιστοσύνης, παράβαση του κανόνα «patere legem quam ipse fecisti» και του καθήκοντος αρωγής.